ไฟแนนซ์ทูเดย์
บรรดาแบงก์เจ้าหนี้ของลูกหนี้อย่าง บริษัท เอ็นเนอร์ยี่ เอิร์ธ ต้องเอามือก่ายหน้าผาก ว่าจะต่อสู้การที่ลูกหนี้ยื่นขอฟื้นฟูกิจการต่อศาลล้มละลาย
5 ส.ค. 2560

โดย...ช.ชดา- บรรดาแบงก์เจ้าหนี้ของลูกหนี้อย่าง บริษัท เอ็นเนอร์ยี่ เอิร์ธ ต้องเอามือก่ายหน้าผาก ว่าจะต่อสู้การที่ลูกหนี้ยื่นขอฟื้นฟูกิจการต่อศาลล้มละลายและขอเป็นผู้บริหารแผนฟื้นฟูเองได้อย่างไร เพราะหนี้ที่งอกมากว่า 2.4 หมื่นล้าน จากเจ้าหนี้การค้าที่อ้างว่ามาเกิดขึ้นเพราะแบงก์ตัดเครดิตไลน์ไม่ให้เงินกู้งานนี้บอกได้เลยว่า ถ้าหากใช้ทีมกฎหมายแบงก์มาสู้กับทีมกุนซือของลูกหนี้ เงาความพ่ายแพ้มาเยือนตั้งแต่แรก สู้กับลูกหนี้ทีเด็ด เจ้าหนี้จะต้องเด็ดกว่าเคสนี้ ผยง ศรีวณิช กรรมการผู้จัดการ ธนาคารกรุงไทย รับแรงกดดันไปเต็มๆ เพราะเป็นเจ้าหนี้ใหญ่ที่สุด จะให้เจ้าหนี้ร่วมทำอะไรลีดเดอร์ต้องออกตัวก่อน - นานๆ คุยกันทีกับ วรวิทย์ ชัยลิมปมนตรี อดีตเอ็มดีธนาคารออมสิน ที่ผันตัวไปเป็นพ่อลูกอ่อน ตอนนี้วิ่งรอกขึ้นลง กรุงเทพฯ-เชียงใหม่ เพื่อช่วยภรรยาดูแลโรงเรียนนานาชาติ เจ้าตัวแย้มหมดภารกิจส่วนตัวเมื่อไหร่อยากกลับมารับใช้ชาติอีกครั้ง